hotchpotch/miracl-hf-unified huggingface dataset:
Ilotulitusrakettisota
Ilotulitusrakettisota (, kirjaimellisesti ”Rakettisota”) on perinteinen vuosittainen tapahtuma, joka järjestetään joka pääsiäinen Vrontádoksen kaupungissa Chíoksen saarella Kreikassa.
Ilotulitusrakettisota liittyy kreikkalaiseen perinteeseen ampua ilotulitteita pääsiäisyönä. Vrontádoksessa tavasta on kehittynyt kilpailu, jossa kaupungin kahden kirkon, Ágios Márkos (Pyhän Markuksen kirkko) ja Panagía Erythianí (Neitsyt Marian kirkko), joukkueet ottavat mittaa toisistaan. Joukkueet ampuvat tuhansittain omatekoisia ilotulitusraketteja omalta puoleltaan tavoitteenaan osua vihollisjoukkueen kirkon kellotorniin.
Kumpikin kirkko on rakennettu kukkulalle laakson vastakkaisille puolille ja niiden välinen etäisyys on noin 400 metriä. Tapahtumaa edeltävinä päivinä kirkot ja läheiset rakennukset suojataan etukäteen, jotta ne eivät syttyisi tuleen, ja muun muassa niiden ikkunat peitetään. Kumpikin joukkue virittää suuren määrän raketteja valmiiksi riveissä oleviin telineisiin. Ammuttavien rakettien määräksi mainitaan 60 000–80 000. Sota alkaa keskiyöllä ja on käynnissä samaan aikaan kun kirkoissa vietetään pääsiäisyön liturgiaa. Voittajan määrittämiseksi osumat lasketaan kirkkojen torneista seuraavana päivänä, mutta yleensä kumpikin joukkue pitää itseään voittajana, ja niin kilpailu uusitaan seuraavana vuonna.
Tapahtuman alkuperästä ei ole varmuutta. Paikallisen perimätiedon mukaan se on peräisin osmanivallan ajalta. Erään version mukaan osmanit olisivat estäneet paikallisia juhlimasta pääsiäistä perinteisellä ortodoksisella tavalla. Tämän seurauksena paikalliset järjestivät ”sodan”, jonka tarkoituksena oli pitää turkkilaiset loitolla, niin että pääsiäistä voitiin viettää halutulla tavalla. Toisen version mukaan pääsiäistä olisi juhlistettu alun perin tykinlaukauksilla, kunnes osmaniviranomaiset kielsivät tykit peläten kreikkalaisten käyttävän niitä kapinointiin. Näin tapahtuma muuttui ilotulitusrakettisodaksi.
Tapahtuma on suosittu turistinähtävyys.
Verikäs (Tammelan Ojajärvi)
Verikäs on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Tammelassa on toinenkin Verikäs Susikkaalla.
Järven pinta-ala on 4,1 hehtaaria ja sen halkaisija on 250 metriä. Järvi sijaitsee keskellä tiheään ojitettua Verikkäänsuota, mutta suo-ojista on yhdistetty järveen vain kolme. Yksi niistä on Kortelammin laskuoja. Järven luusua sijaitsee järven kaakkoisrannalla, josta saa alkuunsa 450 metriä pitkä laskuoja Kanalammiin.
Järven rantaviiva on 940 metriä pitkä ja sen ranta on pääosin suomaastoa, josta puolet on avosuota. Rannat ovat rakentamattomia ja lähin metsäautotie kulkee 400 metrin päässä.
Vuoden 1855−1856 Kalmbergin kartastossa järven nimi kirjoitettiin "Verikäs lampi". 
Vuoden 1884 Senaatin kartastossa koko järvi on peitettu ruohottumista ilmaisevilla karttamerkeillä. Sekä tuleva että laskeva ojat kiemurtelevat luonnollisella tavalla. Niitä on myöhemmin oiottu ja perattu voimakkaasti. Ilmeisesti Verikäsmäellä sijainneen talon väki on raivannut suon laidasta itselleen heinäniittyjä ja ojittaneet ne koko pituudeltaan. Tämä oja laski järveen.
Kortelammi (Tammela)
Kortelammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Järven pinta-ala on 2,7 hehtaaria ja sen pituus on 300 metriä ja leveys 80 metriä. Siihen laskee kaksi suo-ojaa. Järven luusua sijaitsee järven kaakkoisrannalla, josta saa alkuunsa 1,2 kilometriä pitkä laskuoja Verikkäälle.
Järven rantaviiva on 1,2 kilometriä pitkä ja sen ranta on pääosin suomaastoa. Rannoille ei ole rakennettu asuntoja ja lähin metsäautotie kulkee 300 metrin päässä, josta pääsee Patakankaan kautta Susikkaalle.
Vuoden 1884 Senaatin kartastossa nykyinen niemimäinen mutka oli saari. Myös pohjoispään kärven mutka puuttuu Senaatin kartasta. Tämä saattaa olla merkki lammen pinnanlaskusta, mutta kartantekijälle on voinut myös sattua vetinen kesä, joten asia ei ole varma. Järven eteäläpuolella sijaitsi pieni lampare, jota ei enää nykyään esiinny.
Kotalammi (Tammela)
Kotalammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Järven pinta-ala on 5,1 hehtaaria ja sen pituus on 400 metriä ja leveys 200 metriä. Siihen laskee seitsemän suo- tai pelto-ojaa. Yksi niistä tuo Jouhilammin vedet. Järven luusua sijaitsee järven kaakkoisrannalla, josta saa alkuunsa 600 metriä pitkä laskuoja Kanajärveen.
Järven rantaviiva on 940 metriä pitkä ja sen ranta on pääosin suomaastoa. Luoteisranta päättyy peltomaahan. Rannat ovat rakentamattomia eikä sinne johda tietä. Lähin tie päättyy pellonlaitaan ja se yhtyy Tammelan Lautaportaan ja Hattulan Rimmilän yhdistävän tiehen. Järveltä on 350 metriä matkaa Tammelan ja Hattulan yhteiselle rajalle.
Vuoden 1855−1856 Kalmbergin kartastossa järven nimi kirjoitettiin "Kato lampi". Vuoden 1884 Senaatin kartastossa järven nimi on "Kotalampi" ja sen laskuoja on piirretty luikertelevana purona. Jouhilammilla ei tuolloin ollut laskujokea Kotalampeen.
Jouhilammi
Jouhilammi on Kanta-Hämeessä Tammelassa ja Hämeenlinnassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Järven pinta-ala on 5,8 hehtaaria ja sen pituus on 600 metriä ja leveys 150 metriä. Järvi sijaitsee keskellä ojitettua suota, joten suo-ojat laskevat järveen. Yksi ojista on 700 metriä pitkä laskuoja Kotalammiin.
Järven rantaviiva on 1,5 kilometriä pitkä ja sen ranta on pääosin suomaastoa. Sen rannat ovat rakentamattomia ja sen rantaan johtaa lyhyt polku Tammelan Lautaportaan ja Hämeenlinnan Rimmilän yhdistävältä tieltä. Tammelan ja Hattulan välinen raja koukkaa järven keskiosan Hämeenlinnan puolelle.
Vuoden 1855−1856 Kalmbergin kartastossa järven nimi kirjoitettiin "Kala vehmas". Vuoden 1884 Senaatin kartastossa sen nimeksi merkittiin "Jouhilampi", mutta järvellä ei vielä ollut laskuojaa Kotalammiin.
Sideris Tasiadis
Sideris Tasiadis (; s. 7. toukokuuta 1990 Augsburg) on saksalainen koskimeloja ja olympiamitalisti. 179 senttimetriä pitkä ja 79 kilogrammaa painava Tasiadis kilpailee C-1 -luokassa ja edustaa Augsburger Kajak-Vereiniä.
Tasiadis voitti olympiahopeaa C-1 -luokasta vuoden 2012 kesäolympialaisista Lontoosta. MM-kilpailuista Tasiadis on saavuttanut kolme hopeaa vuosilta 2010, 2011 ja 2013 C-1:n joukkuekilpailuista. EM-kilpailuista hänellä on yksi kulta C-1:stä vuodelta 2012, neljä hopeaa ja yksi pronssi. Kaudella 2013 Tasiadis voitti C-1 -luokan kokonaiskilpailun maailmancupissa.
Kreikkalaiset sukujuuret omaava Tasiadis asui lapsuudessaan kymmenen vuotta Kreikan Traakiassa.
Heli Heiskanen
Heli Heiskanen (s. 31. maaliskuuta 1981) on suomalainen maastohiihtäjä. Hän edustaa Team Skiersiä.
Heiskanen on kilpaillut maailmancupissa kahdesti. 3. maaliskuuta 2012 hän keskeytti Lahdessa yhdistelmäkilpailun. 30. marraskuuta 2014 Heiskanen oli Rukalla kymmenen kilometrin perinteisen hiihtotavan kisassa 65:s. Skandinavia Cupissa Heiskanen on ollut parhaimmillaan 12:s 18. joulukuuta 2011 Vuokatissa kymmenen kilometrin vapaan hiihtotavan kilpailussa.
Kesällä 2016 Heiskanen teki ammattilaissopimuksen Ski Classics -sarjaan italialaisen Team Robinson Futura -tallin kanssa.
Kesällä 2018 Heiskanen teki ammattilaisopimuksen Ski Classics -sarjaan tsekkiläisen Vltava Fund Team -tallin kanssa.
SM-kisoissa Heiskanen on ollut parhaimmillaan 11:s – 30 kilometrin vapaan hiihtotavan kisassa Kuopiossa 2011 ja 15 kilometrin perinteisen hiihtotavan kisassa Jämillä 2015.
2015 SM-kisoissa Rukalla Heiskanen saavutti pronssia Kouvolan Hiihtoseuran viestijoukkueessa yhdessä Mona-Liisa Malvalehdon ja Jonna Heimosen kanssa. 2016 SM-kisoissa Imatralla hän kuului hopeaan saavuttaneeseen Oulun Hiihtoseuran viestijoukkueeseen yhdessä Ruut Vähämetsän ja Riitta-Liisa Roposen kanssa.
Heiskanen asuu Posiolla puolisonsa, myös maailmancup-tasolla hiihtäneen Esa Mursun, kanssa.
Brice Dja Djédjé
Brice Dja Djédjé (s. 23. joulukuuta 1990 Aboudé) on norsunluurannikkolainen jalkapalloilija, pelipaikaltaan oikea laitapuolustaja. Hän edustaa kaudella 2014–2015 Ranskan pääsarjassa Ligue 1:ssä pelaavaa Marseillea.
Dja Djédjé edusti juniorina FC Montrougea (1995–1998), FC Issyä (1998–2002) ja Paris Saint-Germainia (2002–2008). Hän nousi PSG:n kakkosjoukkueeseen vuonna 2008. Sieltä hän siirtyi kesällä 2010 Ligue 2:ssa pelaavaan Evian Thonon Gaillardiin, joka voitti seuraavalla kaudella sarjan ja nousi Ligue 1:een. Dja Djédjé edusti Evian TG:tä pääsarjatasolla kahden ja puolen kauden ajan, kunnes siirtyi Marseilleen talven siirtoikkunassa kesken kauden 2013–2014.
Norsunluurannikon A-maajoukkueessa Dja Djédjé teki ensiesiintymisensä vuonna 2013.
Evian:
Rasmus Quist Hansen
Rasmus Nicolai Quist Hansen (s. 5. huhtikuuta 1980 Middelfart) on tanskalainen soutaja ja olympiavoittaja. 173 senttimetriä pitkä ja 72 kilogrammaa painava Quist kilpailee kevyessä pariairokaksikossa.
Quist voitti Mads Rasmussenin kanssa olympiakultaa kevyestä pariairokaksikosta vuoden 2012 kesäolympialaisista Lontoosta. Vuoden 2008 kesäolympialaisista Rasmussen ja Quist voittivat samasta luokasta pronssia. Quist on kilpaillut kolmissa kesäolympialaisissa. Vuonna 2004 hän oli Rasmussenin kanssa neljäs Ateenassa.
MM-kilpailuista Quist on voittanut kevyestä pariairokaksikosta kaksi kultaa vuosilta 2006 ja 2007, yhden hopean vuodelta 2005 ja yhden pronssin vuodelta 2002. Kaikki mitalit ovat tulleet Mads Rasmussenin kanssa.
Rasmussen ja Quist valittiin vuonna 2007 Tanskan vuoden urheilijoiksi.
Chongqingin metro
Chongqingin metro, tai Chongqing Rail Transit (CRT) on Chongqingissä toimiva joukkoliikennejärjestelmä, joka on ollut toiminnassa vuodesta 2005. Metro kulkee kohoradalla, suunnitteilla on myös maanalaisten linjojen rakentaminen.
Chongqingin monorailradat muodostavat maailman laajimman monorailverkon. Sen 55,5 km pitkä kolmoslinja on maailman pisin yhtenäinen monorailrata.
Paula Badosa Gibert
Paula Badosa Gibert (s. 15. marraskuuta 1997 New York) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 116 tammikuussa 2019. Junioreiden maailmanlistalla hän oli sijalla kahdeksan tammikuussa 2015. Badosa Gibert on voittanut urallaan kuusi ITF-turnausta kaksinpelissä.
Maaliskuussa 2015 Badosa Gibert sai villin kortin Miami Openin pääsarjaan. Hän voitti Petra Cetkovskán sekä Zheng Saisain ja eteni kolmannelle kierrokselle. Siellä hän hävisi Karolína Plíškoválle. Hän voitti Ranskan avoimissa 2015 tyttöjen kaksinpeliturnauksen.
Afrosuomalaiset
Afrosuomalaiset ovat Suomessa asuvia henkilöitä, joiden sukujuuret ovat ainakin osittain Saharan eteläpuolisen Afrikan alkuperäisväestössä. Heitä on asunut Suomessa 1800-luvulta saakka. Vuonna 2009 afrosuomalaisia arvioitiin olevan noin 20 000.
Tiettävästi ensimmäinen Suomen kansalaisuuden saanut afrosuomalainen oli Ambomaalta lähetyssaarnaajien mukanaan tuoma Rosa Emilia Clay. Hän työskenteli sittemmin kansakoulun opettajana. 1900-luvun puolella afrosuomalainen Rudolf Prüss oli mukana Suojeluskuntien toiminnassa ja johti talvisodassa hiihtopartiota.
Suomalaisten suhtautumista varhaisiin afrosuomalaisiin on kuvailtu lapsekkaaksi uteliaisuudeksi ja ihmetykseksi. Suomalaiset miehet painostivat kuitenkin naisia käyttäytymään siveellisesti ”eksoottisten” tummaihoisten seurassa. Rasismi alkoi kasvaa voimakkaasti somalipakolaisten alkaessa saapua Suomeen 1990-luvun alussa. Suomalaiset skinheadit tekivät hyökkäyksiä afrosuomalaisia vastaan, ja etenkin Joensuu nousi tunnetuksi rasismin keskukseksi. Nastolassa poliisin täytyi suojella paikallista vastaanottokeskusta paikallisten väkivallalta suomalaisten syyllistyttyä ammuskeluihin, joukkopahoinpitelyihin ja rasistisen musiikin soittamiseen radiossa.
Vuoden 2009 arvion mukaan Suomessa asuu arviolta 20 000 afrosuomalaista. Afrosuomalaiset muodostavatkin suuremman vähemmistön kuin esimerkiksi saamelaiset tai romanit. Afrosuomalaisten oma identiteetti vaihtelee: jotkut pitävät itseään suomalaisina, kun taas osalla on kokonaan erillinen identiteetti.
Amelie Blauberg
Amelie Blauberg on suomalainen televisionäyttelijä. Hän on tullut tunnetuksi Iris Rainion roolista televisiosarjassa "Uusi Päivä", jossa hän on ollut mukana vuodesta 2013 aina sarjan loppuun, syksyyn 2018, asti. Vuodesta 2018 hänet on myös nähty Yellow Film & TV:n Syke-sarjassa lähihoitaja Ainon roolissa.
Blauberg valmistui ylioppilaaksi Lappeenrannan Steiner-lukiosta keväällä 2016. Sen jälkeen hän pyrki opiskelemaan Tampereen näyttelijäntyön laitokselle ja Teatterikorkeakouluun, muttei tullut kumpaankaan valituksi. Hänen suunnitelmissaan on saada näyttelemisestä itselleen ura.
Blauberg on myös näytellyt useissa ystävänsä, harrastajaohjaaja Katja Revon, YouTubeen lataamissa lyhytelokuvissa.
Myllymäen Kuljetus
Myllymäen Kuljetus Oy oli suomalainen taksi- ja linja-autoyhtiö. Tammikuussa 2015 Myllymäen Kuljetus ajautui konkurssiin. Yhtiö vastasi myös satojen ikäihmisten ateriakuljetuksista Vantaalla. TC-Kuljetus oli Myllymäen Kuljetus Oy:n aputoiminimi. Myllymäen Kuljetuksen omistaja ja toimitusjohtaja Ossi Myllymäki omisti Myllymäen Kuljetuksen lisäksi myös Isso Oy:n ja Talma Bus Oy:n, joista Isso meni konkurssiin vuonna 2015 ja Talma Bus vuonna 2016.
Ystävät hämärän jälkeen (vuoden 2010 elokuva)
Ystävät hämärän jälkeen () on vuonna 2010 ensi-iltansa saanut elokuva, jonka on käsikirjoittanut ja ohjannut Matt Reeves. Elokuva perustuu John Ajvide Lindqvistin romaaniin "Ystävät hämärän jälkeen" vuodelta 2004 sekä siitä vuonna 2008 Ruotsissa tehtyyn ensimmäiseen elokuvasovitukseen, johon Lindqvist itse laati käsikirjoituksen.
New Mexicon Los Alamosissa tapahtuu salaperäisiä murhia. Siellä asuva Owen-niminen poika käy koulua, jossa kolme poikaa kiusaa häntä. Owenin naapuriin muuttaa Abby-niminen tyttö isänsä kanssa. Owen tutustuu Abbyyn ja heistä tulee ystäviä, mutta pian Owenille paljastuu että Abby on vampyyri. Abbyn isä murhaa ihmisiä ja antaa heidän verensä Abbylle. Owen on silti Abbyn ystävä ja alkaa seurustella hänen kanssaan. Pian Owenille selviää, että Abbyn isä onkin hänen veljensä, joka on kasvanut aikuiseksi, sillä Abby joutui vampyyrin hyökkäyksen kohteeksi lapsena, mutta hänen veljensä ei.
Ragon kansallispuisto
Ragon kansallispuisto () on Sørfoldin kunnassa Norjassa sijaitseva kansallispuisto. Puiston koko on 171 neliökilometriä, ja se on perustettu vuonna 1971. Puisto rajautuu idässä Ruotsin Padjelantan kansallispuistoon. Nämä yhdessä Sarekin ja Stora Sjöfalletin alueiden kanssa muodostavat yhtenäisen 5 400 neliökilometrin suojelualueen. Brittiläinen lehti "The Guardian" valitsi Ragon yhdeksi Euroopan parhaista kansallispuistoista.
Kansallispuistoon pääsee ajamalla E6-tietä noin 10 kilometriä Straumenin kylästä pohjoiseen päin ja kääntymällä sieltä Laksholiin johtavalle tielle numero Fv617.
Charles Richard Nelson Burrows
Charles Richard (Rich) Nelson Burrows (1851–1936) oli brittiläinen hyönteistieteilijä ja pappi.
Burrows oli kotoisin varakkaasta perheestä, vaikkakaan hän ei päässyt oikeudellisista syistä hyötymään rahoista kuin vasta vanhemmalla iällään. Burrowsin terveys oli lapsena hyvin heikko, eikä hän voinut käydä koulua normaalisti. Lapsena hän myös oli omien sanojensa mukaan lyhyen aikaa jopa näkökyvytön. Hänen setänsä rahoitti sairauksista huolimatta nuoren Burrowsin matkan Nataliin, Etelä-Afrikkaan. Jo ennen lähtöään Burrows oli kiinnostunut hyönteisistä ja Etelä-Afrikassa hän jatkoi harrastustaan keräämällä näytteitä British Museumille. Natalissa viettäminään vuosina 1873-1875 myös hänen terveytensä parani.
Palattuaan takaisin Britanniaan Burrows toimi jonkin aikaa papin apulaisena Kaakkois-Lontoossa, joka jälkeen hän siirtyi papiksi Rainhamiin Essexiin. Rainhamista Burrows siirtyi vuonna 1897 Muckingiin, jossa hän toimi virassa vuoteen 1934 asti. Seurakunnassaan hän oli erittäin suosittu. Burrows ei koskaan mennyt naimisiin, mutta hän piti paljon lapsista. Burrows kuoli 85 vuoden iässä sairastettuuan sitä ennen pitkään reumaa, joka oli tehnyt hänet lähes liikuntakyvyttömäksi.
Papinuransa ohella Burrows keräsi ja tutki perhosia koko Essexin aikanaan. Burrows oli taitava mikroskopoija ja Royal Entomological Society of Londonin jäsen. Sen vuoksi hän kirjoitti seuran lehteen useita artikkeleita perhosten sukupuolielinten rakenteesta sekä niiden käytöstä lajien tunnistuksessa. Tutkimustensa avulla Burrows myös pystyi selvittämään joitakin kiisteltyjä lajien määrityksiä. Burrows oli erinomainen piirtäjä, ja hänen tekemänsä genitaalikuvat olivat avainasemassa F. N. Piercen teossarjassa "Genitalia of the British Lepidoptera". Tutkimustensa ohella Burrows keräsi erittäin laajan perhoskokoelman, joka siirtyi muiden tutkijoiden käyttöön hänen kuoltuaan. Burrowsin mukaan on myös nimetty ainakin yksi perhonen, yökkönen "Tatorinia burrowsii" Butler, 1875, nykyiseltä nimeltään "Tatorinia fumipennis" (Felder & Rogenhofer, 1874)
Sarveiskalvoimplantti
Sarveiskalvon sisäinen istute tai implantti asetetetaan kirurgisesti silmän sarveiskalvon kerrosten väliin, tarkoituksena hoitaa jotakin näkemisen ongelmaa, kuten ikänäköä tai keratoconusta. Ikänäön suhteen onnistunut toimenpide vähentää riippuvuutta lukulaseista ja helpottaa arkiaskareita, kuten päätetyöskentelyä.
Konseptin kehitti silmäkirurgi José Barraquer vuonna 1949 lasisten implanttien kanssa, josta tänä päivänä kehitys on kulkenut akryyleihin, hydrogeelipolymeereihin sekä muihin bioyhteensopiviin materiaaleihin, joita keho ei hylji.
Aiempien vuosikymmenten istutteet kokivat vastoinkäymisiä, kuten sarveiskalvon samentumia, ohentumia ja sulamisia. Tämän päivän teknologia on parantunut huimasti, sillä uudet istutteet ovat ohuempia ja paremmin asemoituja silmään. Lisäksi 2000-luvulla yleistynyt uudempi femtolaser-teknologia mahdollistaa tarkat taskut tai lamellit, johon istute voidaan asettaa.
Tällä hetkellä Suomessa on ikänäön hoidossa yksi istutemalli saatavilla:
KAMRA inlay (AcuFocus, Inc.) on bioyhteensopiva kiekko, jonka keskellä on aukko. Aukon ansiosta silmään pääsee vain terävä, keskitetty valo, joka tarkentaa lähinäköä,säilyttäen kaukonäköalueen.
Filip Adamski
Filip Kamil Adamski (s. 5. tammikuuta 1983 Wrocław) on puolalaissyntyinen saksalainen soutaja ja olympiavoittaja. 189 senttimetriä pitkä ja 87 kilogrammaa painava Adamski edustaa Mannheimer RG Badenia.
Adamski voitti kahdeksikon olympiakultaa vuoden 2012 kesäolympialaisista Lontoosta. Vuoden 2008 kesäolympialaisissa Pekingissä Adamski oli mukana perämiehettömässä nelosessa ollen siinä kuudes. MM-kilpailuista Adamski on saavuttanut kultaa kahdeksikosta vuodelta 2009, hopeaa nelosesta vuodelta 2006 ja pronssia kaksikosta vuodelta 2010.
Pihlajaveden kirkko
Pihlajaveden kirkko tai "Pihlajaveden uusi kirkko" on Keuruun Pihlajavedellä sijaitseva Lauri Heikki Kuorikosken Intendentinkonttorissa Ludvig Isak Lindqvistin ja Ernst Lohrmannin laatimien piirustusten mukaan 1871 rakentama puinen päätytornillinen tasavartinen ristikirkko. Kuorikoski muokkasi piirustuksia rakentamisen aikana merkittävästi. Kirkon pinta-ala on 366 neliötä ja siinä on istumapaikkoja 530 hengelle. Kuoripäädystä erkanee runkohuonetta matalampi sakasti, sisäkatteena ovat sakaroissa puiset taitekatot ja ristikeskustassa matala kartiokupu. Tyyliltään kirkko edustaa siirtymää empiretyylistä uusgotiikkaan. Kirkon torni on kaksinivelinen, kellot ovat vuosilta 1781, 1802 ja 1887. Kirkon alkuperäiset 14-äänikertaiset urut valmisti Kangasalan urkutehdas 1916, niitä laajennettiin 16-äänikertaisiksi ja uudistettiin 1965. Nykyisin kirkossa on digitaaliurut. Alttaritaulun "Ristiinnaulittu" on maalannut Amanda Kjellberg 1881. Kirkossa olevan lasimaalauksen on tehnyt Jorma Oikari 1998.
Nevin Galmarini
Nevin Galmarini (s. 4. joulukuuta 1986 Sissach) on sveitsiläinen lumilautailija ja olympiamitalisti. 172 senttimetriä pitkä ja 74 kilogrammaa painava Galmarini edustaa SG Pro Teamia. Hän kilpailee paripujotteluissa.
Galmarini saavutti olympiahopeaa parisuurpujottelusta vuoden 2014 talviolympialaisista Sotšista. Hän oli samoissa kisoissa parierikoispujottelun seitsemäs. Vuoden 2010 talviolympialaisissa Vancouverissa Galmarini oli parisuurpujottelun 17:s. MM-kilpailuihin Galmarini on osallistunut neljästi, parhaana sijoituksenaan vuoden 2013 kilpailuiden kahdeksas sija parierikoispujottelusta.
Galmarini voitti pronssia vuoden 2011 talviuniversiadeista Erzurumista parisuurpujottelusta.
Galmarini debytoi lumilautailun maailmancupissa joulukuussa 2006. Hänen paras sijoituksensa maailmancupin osakilpailussa on toinen sija Moskovan parierikoispujottelusta helmikuulta 2013. Kolmas hän on ollut kolmesti (tilanne 19.12.2015).
Protophasma
Protophasma on sukupuuttoon kuollut myöhäisellä kivihiilikaudella nykyisen Ranskan alueella elänyt hyönteissuku. Sukuun kuuluvan "P. dumasii" -lajin etusiipien siipisuonien rakenne kertoo sen kuuluvan kladiin Archaeorthoptera, mutta takasiipien anatomia on samantyyppinen kuin torakoilla (Blattodea), mikä viittaisi torakoiden olevan sukua Archaeorthopteralle. "Protophasma" ja sen heimo ovat todennäköisesti eronneet varhain omaksi kehityslinjakseen Archaeorthopteran historian aikana ja saattoivat olla jäänteitä varhaisemmalta ajalta myöhäisellä kivihiilikaudella.
Tunhamn
Tunhamn on saari ja kylä Hiittisten saaristossa Kemiönsaaren kunnassa. Nimitystä Tunhamn käytetään myös saarta ympäröivästä pienestä saariryhmästä. Tunhamn on syrjäisimpiä Kemiönsaaren asuttuja alueita. Se sijaitsee Saaristomeren kansallispuiston sisällä aivan Paraisten rajan tuntumassa. Nykyään Tunhamnin kylässä asuu seitsemän henkeä, jotka ovat sukua keskenään. Yhteysalus m/s Stella kulkee säännöllisesti saarelle Kasnäsistä.
Perimätiedon mukaan saari on ollut yksi katolisen kirkon omistamista levähdyspaikoista. Tunhamn on ollut pysyvästi asuttuna vähintään 400 vuotta, ja se on ollut saman suvun asuttamana viimeiset 270 vuotta. Kylän vanhin säilynyt rakennus on ranta-aitta 1770-luvulta. Nykyisin saarella on vierasvenesatama, pieni myymälä ja lammasfarmi. Saaren asukkaat saavat osan elannostaan matkailusta.
Saaren asutus on keskittynyt sen pohjoisosaan Hemvikenin rannalle. Saari on pääasiassa kallionen ja kasvillisuutta on harvakseltaan. Tasaiset alueet on muutettu niityiksi. Saarella on myös kaksi vapaa-ajan asuntoa.
Porto Sant’Elpidio
Porto Sant’Elpidio on kunta Italiassa Marchen alueella olevassa Fermon maakunnassa. Kunta sijaitsee Adrianmeren rannalla, ja sen tärkein nähtävyys on seitsemän kilometriä pitkä rantakatu.
Yellen
Yellen voi tarkoittaa:
Jürgen Damm
Jürgen Damm Rascón (s. 7. marraskuuta 1992 Tuxpan) on saksalaiset sukujuuret omaava meksikolainen jalkapalloilija, joka edustaa Primera División de Méxicossa pelaavaa Tigres de la UANLia. Pelipaikaltaan oikeajalkainen Damm on oikea laitahyökkääjä. Hän kuuluu myös Meksikon jalkapallomaajoukkueeseen.
Damm aloitti uransa Primera División de Méxicon Estudiantes Tecosissa, joka putosi kuitenkin kaudeksi 2012-2013 Meksikon toiseksi korkeimmalle sarjatasolle. Yhteensä Damm pelasi seurassa 20 ottelua onnistumatta maalinteossa. Heinäkuussa 2013 Damm siirtyi lainasopimuksella Meksikon pääsarjan CF Pachucaan. Kaudella 2013-2014 hän pelasi sarjan jokaisessa pelissä. Heinäkuussa 2014 Pachuca osti Dammin itselleen. Damm on pelannut seuran paidassa myös CONCACAF Champions Leaguessa.
Damm valitsi maajoukkueekseen Saksan sijasta Meksikon. Hän debytoi Meksikon jalkapallomaajoukkueessa maaliskuussa 2015 ystävyysottelussa Ecuadoria vastaan tultuaan vaihdosta kentälle.
Damm olisi voinut valita maajoukkueekseen myös Saksan, sillä hänen isoisänsä on syntynyt siellä. Dammin nimi on myös saksalaisperäinen.
Jürgen Dammin yksi suurista vahvuuksista on nopeus. Maaliskuussa 2015 tehdyssä meksikolaistutkimuksessa selvisi, että Damm kuljettaa palloa 35,23 kilometrin tuntivauhtia. Nopeampi on ainoastaan Real Madridin Gareth Bale.
Clarence Johnson
Clarence Leonard "Kelly" Johnson (27. helmikuuta, 1910 – 21. joulukuuta, 1990) oli yhdysvaltalainen lentokonesuunnittelija, hän toimi Lockheed-yhtymän palveluksessa. Lockheed sulautui sittemmin Lockheed-Martin -lentokoneyhtiöksi, joka lyhennetään muotoon LMCO. Clarence Johnson johti salaista Skunk Works-osastoa, joka suunnitteli ja valmisti huippusalaisia tiedustelulentokoneita Yhdysvaltain ilmavoimille. Useilla Clarence L. Johnsonin suunnittelemista koneista rikottiin aiempia lentoennätyksiä, niin huippunopeuden suhteen kuin lentokorkeudenkin osalta. Eräs Kelly Johnsonin työtovereista eli kollegoista oli Hall Hibbard.
Merkittävimpiä hänen suunnittelemiaan lentokoneita ovat olleet P-38 Lightning, P-80 Shooting Star , F-104 Starfighter, Lockheed U-2 sekä SR-71 Blackbird, niitä kaikkia on käytetty tiedustelukäyttöön, sekä ne kaikki ovat kyenneet saavuttamaan merkittävän suuren lakikorkeuden (P-38: 13 100 m, P/F-80: 14 000 m - muut enemmän kuin 20 km, yli 25 km ja jopa lähes 30 km). Näitä koneita on käytetty myös NASA:lla yläilmakehään ja avaruuteen liittyneissä tutkimuksissa.
Louisa Chirico
Louisa Chirico (s. 16. toukokuuta 1996 Morristown, New Jersey) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 76 toukokuussa 2016. Junioreiden maailmanlistalla hän oli sijalla kuusi syyskuussa 2013. Chirico on voittanut kolme ITF-turnausta kaksinpelissä ja kaksi nelinpelissä.
Chirico pääsi välieriin Grand Slam -turnauksissa junioreiden kaksinpelissä sekä Ranskan avoimissa että Wimbledonissa vuonna 2013.
Ten Fu Group
Ten Fu Group tai Tenfu Group on keskisuuri, erityisesti Kiinassa ja Taiwanilla toimiva teealan konserniyritys. Se on pyrkinyt laajentumaan merkittävästi 2010-luvulla ja hankkinut laajentumiselleen rahoitusta esimerkiksi osakeannilla. Konsernin liikevaihto oli vuoden 2011 ensimmäisellä puoliskolla 132 miljoonaa dollaria.
Konsernin perusti vuonna 1953 Lee Rie Ho Taiwanilla, jonne hän loi Ten Ren Tea -nimellä kulkevan teehuoneketjun. Nyttemmin konsernin omistus on järjestetty osin muun muassa Hongkongin pörssissä noteeratun, Caymansaarille rekisteröidyn holdingyhtiön avulla. Yritysryppääseen kuuluva "Ten Fu's Tea Ltd." on Kiinan suurimpia teealan yrityksiä ja pörssiyhtiö, jolla on yli tuhat myymälää. "Ten Ren Tea" on puolestaan konserniin kuuluva, Taiwanin Taipeihin rekisteröity pörssiyritys ja maailmanlaajuisesti toimiva teetalo, jolla on teemyymälä-teehuone-kahviloita muun muassa muassa Taiwanissa, Japanissa, Australiassa, Yhdysvalloissa ja Kanadassa. "Ten Fu Tenmax" on puolestaan konsernin terveydenhoito-, ihonhoito- ja itsehoitotuotteita valmistava, Kiinassa kotipaikkaansa pitävä tytäryhtiö, jonka tuotannossa tee on vain yksi raaka-aine.
Konsernin teebrandeja ovat esimerkiksi Kiinan markkinoilla käytetyt Tenfu, Ten Xin, Dan Feng ja Uncle Lee.
Louis Beethoven Prout
Louis Beethoven Prout (1864 – 31. joulukuuta 1943) oli brittiläinen hyönteistieteilijä ja musiikkitieteilijä.
Prout oli aikansa suurimpia mittariperhosten ("Geometridae") tutkijoita. Hän muun muassa kirjoitti näitä perhosia käsittelevät osuudet aikansa kahteen merkittävään teokseen: Philogène Wytsmanin teokseen "Genera Insectorum" ja Adalbert Seitzin "Macrolepidoptera of the World" -teokseen. Lisäksi Prout julkaisi useita tieteellisiä artikkeleita. Aikalaiset pitivät erityisesti hänen hyönteistieteellisen kirjallisuuden tuntemustaan erittäin vaikuttavana. Gregor Mendelin havaintojen saaman julkisuuden myötä Prout kiinnostui myös genetiikasta ja rinnakkaisevoluutiosta. Prout lahjoitti perhoskokoelmansa British Museumille ennen kuolemaansa.
Prout oli taitava pianisti ja muusikko. Hänen isänsä oli säveltäjä Ebenezer Prout.
Archaeorthoptera
Archaeorthoptera on siipikantaisten hyönteisten kladi, johon kuuluvat Suorasiipiset (Orthoptera) ja sukupuuttoon kuolleet lahkot Titanoptera ja Caloneurodea. Archaeorthopteran jäsenet ovat läheisempää sukua suorasiipisille kuin muille nykyisille hyönteisille.
Eustonin rautatieasema
Eustonin rautatieasema on Network Railin hallinnoima rautatieasema Lontoossa Yhdistyneessä kuningaskunnassa.
Eustonin asema oli Lontoon ensimmäinen asema, josta oli liikennettä muihin kaupunkeihin. Se valmistui vuonna 1837. Kun länsirannikolle kulkeva päärata sähköistettiin 1960-luvulla, Eustonin asema uusittiin täysin.
Vuonna 2013 asemaa käytti noin 80 miljoonaa matkustajaa. Se on edelleen 1960-luvun asussaan ja kaipaa kunnostusta ja laajennusta. Eustonista on suunniteltu Britannian ensimmäisen luotijunaradan pääteasemaa. Sitä varten rakennettaisiin 11 uutta raidetta nykyisen aseman länsipuolelle.
Tobias Sana
Tobias Tigjani Sana (s. 11. heinäkuuta 1989 Göteborg) on ruotsalainen jalkapalloilija, pelipaikaltaan vasen laitalinkki. Hän edustaa kaudella 2015 Ruotsin pääsarjassa Allsvenskanissa pelaavaa Malmö FF:ää. Sanalla on myös Burkina Fason kansalaisuus.
Sana edusti juniorina Marieholms BoIK:ta ja Västra Frölunda IF:ää. Ensimmäiset aikuisten sarjaottelunsa hän pelasi kaudella 2007 1. divisioonan Qviding FIF:ssä. Sana siirtyi Ruotsin pääsarjatasolle IFK Göteborgiin kaudeksi 2009, josta osan hän pelasi lainalla edellisessä seurassaan Qvidingissä. Elokuussa 2012 IFK Göteborg myi Sanan Alankomaiden pääsarjassa Eredivisiessä pelaavaan Ajaxiin.
Ajaxissa Sana voitti Alankomaiden-mestaruuden kahdella ensimmäisellä kaudellaan. Kaudella 2012–2013 hän edusti seuraa 13 sarjaottelussa, mutta kaudella 2013–2014 vain neljässä edustaen enimmäkseen toisella sarjatasolla Jupiler Leaguessa pelannutta kakkosjoukkuetta Jong Ajaxia. Kauden 2014–2015 syyspuoliskolla Sana ei pelannut sarjaotteluita kummassakaan joukkueessa, ja siirtyi talven siirtoikkunassa Ruotsin pääsarjan Malmö FF:ään.
Ruotsin A-maajoukkueessa Sana teki ensiesiintymisensä vuonna 2012.
IFK Göteborg:
Ajax:
Tappavan hiljainen rivarinpätkä (albumi)
Tappavan hiljainen rivarinpätkä on laulaja Arttu Wiskarin toinen albumi. Se julkaistiin 12. huhtikuuta 2013. Albumin introssa Vexi Salmi lausuu sanat: "Hyvä Suomen kansa, Arttu Wiskari yhtyeineen."
Albumi debytoi Suomen virallisen listan sijalla 7.
Sirpaleet (albumi)
Sirpaleet on laulaja Arttu Wiskarin kolmas albumi. Se julkaistiin 10. lokakuuta 2014. Albumin introssa Remu Aaltonen lausuu sanat: "Kansalaiset, medborgare! Wiskari ja siit sit lähti! Menoks vaan!"
Emma Morano
Emma Martina Luigia Morano (29. marraskuuta 1899 – 15. huhtikuuta 2017) oli italialainen nainen, joka oli maailman vanhin ihminen 337 päivän ajan kuolemaansa saakka. Samalla Morano oli viimeinen elänyt tiettävästi 1800-luvulla syntynyt henkilö. Morano on myös kaikkien aikojen toiseksi vanhimmaksi todistettavasti elänyt eurooppalainen, vanhimmaksi elänyt italialainen ja kuudes henkilö maailmassa, joka on saavuttanut vähintään 117 vuoden iän. Morano on tällä hetkellä tiettävästi seitsemänneksi vanhimmaksi koskaan elänyt henkilö.
Morano oli kotoisin Piemonten alueelta. Hänen vanhempansa olivat Giovanni Morano ja Matilde Bresciani, ja hän oli kahdeksanlapsisen perheen vanhin lapsi. Perheessä on muutoinkin esiintynyt pitkäikäisyyttä, sillä hänen äitinsä ja osa sisaristaan saavuttivat 90 vuoden iän ja sisar Angela Morano eli 102-vuotiaaksi.
Salaisuudeksi pitkään ikäänsä Morano kertoi, että hän ei käyttänyt päihteitä, söi kolme kananmunaa päivässä ja suhtautui tulevaisuuteen positiivisesti.
Taunting Tin Bells Through the Mammal Void
Taunting Tin Bells Through the Mammal Void on vuonna 2002 ilmestynyt Moon Fog Prophetin kuudes studioalbumi. Jo vuonna 1999 äänitetty levy sisältää musiikkia Mika Rätön kirjoittamasta näytelmästä "Pilkkaavat tinakellot – operaali moraalittomuuden ruhtinaasta", jota Teatteri Moderni Kanuuna esitti Porissa ja Tampereella vuosina 2000–2001. Näytelmän ensi-ilta oli kesäkuussa 2000 Porin teatterinuorten tiloissa kulttuuritalo Annankatu 6:ssa ja myöhemmin sitä esitettiin vielä neljä kertaa Tampereen Teatteri Telakalla tammikuussa 2001.
Italialaisen Mellow Recordsin julkaiseman albumin ilmestyessä lokakuussa 2002, Moon Fog Prophet oli jo muuttanut nimensä muotoon Kuusumun Profeetta ja tehnyt kaksi suomenkielistä levyä. Albumin kannen ovat suunnitelleet Herra Ylppö ja Jussi Lehtisalo.
Quicksilver (albumi)
Quicksilver on Quicksilver Messenger Servicen albumi, joka julkaistiin vuonna 1971 levymerkillä Capitol Records.
Kaikki kappaleet säv. Dino Valenti jollei toisin mainita.
Pohjoismaiden neuvoston lasten- ja nuortenkirjallisuuspalkinto
Pohjoismaiden neuvoston lasten- ja nuortenkirjallisuuspalkinto on vuosittain lasten- tai nuortenkirjalle jaettava palkinto. Palkinnon myöntää Pohjoismaiden neuvosto, ja vaatimuksena on, että teos on kirjoitettu jollakin Pohjoismaiden kielistä. Palkinto jaettiin ensimmäisen kerran vuonna 2013.
Palkinnon arvo on 350 000 Tanskan kruunua eli noin 47 000 euroa. Palkinto jaetaan vuotuisen Pohjoismaiden neuvoston istunnon yhteydessä.
Comin’ Thru
Comin’ Thru on Quicksilver Messenger Servicen albumi, joka julkaistiin vuonna 1972 levymerkillä Capitol Records.
Dani
Dani (s. 29. joulukuuta 2007) on Suomen tullin huumekoira.
Rodultaan Dani on labradorinnoutaja. Dani on esiintynyt tv-sarjoissa Suomen Tulli, Lentokenttä ja elokuvassa 8-pallo. Vuonna 2012 Dani palkittiin Kennelliiton Sankarikoira-tittelillä. Dani on teki 1000. huumelöytönsä huhtikuussa 2015. Dani jäi eläkkeelle helmikuussa 2017 kahdeksan palvelusvuoden jälkeen. Kaikkiaan huumelöytöjä uralla tuli yli 1 900 eli enemmän kuin millään muulla Tullin palveluksessa olleella koiralla. Elokuussa 2017 Danille myönnettiin Irti huumeista ry:n "Oma pää – Pääoma" -palkinto ennaltaehkäisevästä huumetyöstä.
Solid Silver
Solid Silver on Quicksilver Messenger Servicen albumi, joka julkaistiin vuonna 1975 levymerkillä Capitol Records.
HMS Jarramas (1821)
HMS Jarramas oli Ruotsin laivaston vuonna 1871 vesillelaskettu korvetti.
Fredrik Henrik af Chapmanin oppilaan Johan Aron af Bornemanin suunnittelema alus laskettiin vesille vuonna 1821.
Alus oli palveluksessa vuoteen 1879.
The Incredible String Band (albumi)
The Incredible String Band on The Incredible String Bandin esikoisalbumi, joka julkaistiin vuonna 1966 levymerkillä Elektra Records.
Viggo
Viggo on pohjoismainen miehen etunimi. Se on syntynyt lyhentymänä nimistä (esimerkiksi Ludvig), joihin sisältyy sotaa tarkoittava sana "vig".
Suomessa nimi Viggo on Väestö­rekisteri­keskuksen tietojen mukaan annettu maalis­kuuhun 2015
mennessä noin 200 henkilölle. Viggon nimipäivä on suomenruotsalaisen kalenterin mukaan 2. huhtikuuta. Nimi lisättiin kalenteriin vuoden 2015 alusta.
Anthracosauria
Anthracosauria on esihistoriallinen lahko, joka kuului matelijamaisiin sammakkoeläimiin ja ryhmään Reptiliomorpha. Sitä esiintyi kivihiilikaudelta varhaiselle triaskaudelle noin 345–245 miljoonaa vuotta sitten. Lahko saattoi olla osa matelijoihin ja sitä kautta muihin vesikalvollisiin eläimiin johtanutta kehityslinjaa. Lahko oli geneettisesti monimuotoinen. Yleisiä piirteitä oli anatominen rakenne, joka sopi liikkumiseen sekä vedessä että maalla. Lahkoon kuului suku "Eoherpeton"
Michael Bentonin mukaan "Anthracosauria" on parafyleettinen lahko ylälahkossa "Reptiliomorpha", lahkojen "Seymouriamorpha" ja "Diadectomorpha" kanssa, tehden "Anthracosauriasta" "alkeellisemmat" matelijamaiset sammakkoeläimet sisältävän ryhmän. Hänen luokittelussaan ryhmä sisältää ryhmät "Embolomeri" ja "Chroniosuchia" sekä mahdollisesti heimon "Gephyrostegidae".
Tito (nimi)
Tito on miehen etunimi, pääasiassa italian-, espanjan- ja
portugalinkielinen muoto latinalaisperäisestä nimestä Titus. Tito esiintyy myös sukunimenä.
Suomessa nimi Tito on Väestö­rekisteri­keskuksen tietojen mukaan annettu maalis­kuuhun 2015
mennessä noin 100 henkilölle.
Sandön
Sandön on usean saaren nimi:
Eoherpeton
Eoherpeton oli esihistoriallinen ryhmään "Reptiliomorpha" kuulunut suku, ja heimon Eoherpertontidae ainoa suku. Siihen kuului yksi laji E. watsoni joka eli kivihiilikaudella. "Eoherpeton" muistutti sukua "Proterogyrinus", mutta sen sieraimet olivat suuremmat. Se oli noin metrin pituinen petoeläin. Sitä esiintyi Skotlannissa.
Sandön (Dragsfjärd)
Sandön on pieni hiekkasaari Kemiön länsipuolella Kemiönsaaren kunnassa. Saari on Salpausselän jatke ja sen tunnusomainen piirre on pitkä hiekkaniemi saaren itäosassa, joka jatkuu matalana särkkänä pitkälle. Saaren koilliskulmassa on pieni luonnonsatama, johon voi rantautua pienellä veneellä. Saarella on nuotiopaikka ja wc.
Cristallo
Cristallo on Italian Dolomiiteilla sijaitseva vuoristoalue. Ryhmän korkein huippu on Monte Cristallo (3 221 m).
Vuoriryhmän huippuja.
Pomagagnon
Pomagagnon on Italian Dolomiiteilla sijaitseva 2 450 metriä korkea vuori. Se on läntinen jatke Cristallon vuoriryhmälle lähellä Cortina d'Ampezzoa.
Victorian asema
Victorian asema on keskeinen rautatieasema ja Lontoon metron District Linen, Circle Linen ja Victoria Linen asema Westminsterin alueella Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 84,58 miljoonaa matkustajaa. Rautatieasemaa käytti 81,4 miljoonaa matkustajaa (2013), joten se on Britannian toiseksi vilkkain rautatieasema Waterloon rautatieaseman jälkeen.
Gatwick Express Gatwickin lentoasemalta saapuu Victorian asemalle.
Asema rakennettiin 1800-luvun puolivälissä, jolloin eri rautatieyhtiöt kilpailivat kiivaasti pääkaupunginliikenteestä. Lontoo West Endin markkinaosuutta hamunneet the London Brighton & South Coast Railway (LBSCR) ja London Chatham & Dover Railway (LCDR) päättivät yhdistää voimansa ja tukea Victoria Station & Pimlico Railway -nimistä hanketta, joka sai luvan rakentaa uuden aseman lähelle Buckinghamin palatsia. Asemaa varten rakennettiin Grosvenorin silta, joka oli ensimmäinen Thamesin ylittävä rautatiesilta. LBSCR:n osuus asemasta avattiin 1. lokakuuta 1860, ja LCDR:n osuus 25. elokuuta 1862.
Sorapiss
Sorapiss on Italian Dolomiiteilla sijaitseva vuoristoalue. Ryhmän korkein huippu on Punta di Sorapiss (3 205 m). Paikallisesti vuoristo jaetaan kolmeen osaan, joita ovat Contrafforte del Banco, itse pääharjanne sekä Contrafforte Ampezzano.
Contrafforte del Banco:
Pääharjanne:
Contrafforte Ampezzano:
Jääkiekon II-divisioona 2015–2016
Jääkiekon II-divisioona 2015–2016 on Suomen jääkiekon II-divisioonan 17. kausi.
Haalin hyppyrimäet
Haalin hyppyrimäet on kahden hyppyrimäen muodostama mäkihypyn suorituspaikka Seinäjoen Nurmossa.
Haalin hyppyrimäki avattiin vuonna 2003. Mäen K-piste sijaitsee 8 metrissä. Mäessä ei ole muovitusta.
Hyppyrimäki avattiin vuonna 2003. Mäen K-piste sijaitsee 4 metrissä. Mäessä ei ole muovitusta.
Nopeusvakio
Kemiallisen reaktion nopeusvakio k on kemiallisessa kinetiikassa reaktionopeuteen vaikuttava reagenssien konsentraatioista riippumaton tekijä. Nopeusvakio on kullekin reaktiolle ominainen suure, joka riippuu reaktion liuottimesta, lämpötilasta ja paineesta. Nopeusvakion yksikkö riippuu reaktion kertaluvusta. Reaktion nopeusvakio määritetään tyypillisesti kokeellisesti.
Esimerkiksi reaktiolle A → B, joka on ensimmäistä kertalukua reaktion nopeuslaki on
Nopeusvakion yksikkö riippuu reaktion kertaluvusta.
Nopeusvakio riippuu voimakkaasti reaktion lämpötilasta ja ruotsalainen kemisti Svante Arrhenius havaitsi riippuvuuden olevan useille reaktioille lähes eksponentiaalinen. Arrhenius kehitti nopeusvakion lämpötilariippuvuutta kuvaavan yhtälön, joka tunnetaan Arrheniuksen yhtälönä. Se on muotoa
Tässä A on reaktion pre-eksponentiaalinen tekijä eli taajuustekijä, E on reaktion aktivointienergia ja T on reaktiolämpötila.
Arrheniuksen laissa oletetaan pre-eksponentiaalijen tekijän ja reaktion aktivointienergian olevan lämpötilasta riippumattomia. Tämä ei kuitenkaan päde kaikille reaktioille ja uudemmat teoriat esittävät nopeusvakion lämpötilariippuvuuden seuraavasti
missä a on lämpötilasta riippumaton tekijä, E' on lämpötilasta riippumaton reaktion aktivointienergia ja m on tekijä, joka saa teoriasta riippuen joko arvon 1, ½ tai -½.
Moderni Kanuuna
Moderni Kanuuna on vuonna 2000 perustettu eri taiteenalojen harrastajista koostuva työryhmä, joka toimii Porissa. Se on aikaisemmin tunnettu vapaana teatterina nimellä Teatteri Moderni Kanuuna, mutta ryhmä ilmoitti siirtyneensä näytelmistä elokuviin vuonna 2012. Moderni Kanuuna on tuottanut viisi Mika Rätön käsikirjoittamaa näytelmää, joita on Porin lisäksi esitetty myös muualla Suomessa. Porissa Modernin Kanuunan näyttämönä on toiminut Porin teatterinuorten tilat kulttuuritalo Annankatu 6:ssa. Ryhmän viimeisimmästä näytelmästä "Samurai Rauni Repposaarelainen" on valmisteilla pitkä elokuva, jonka on tarkoitus tulla ensi-iltaan vuoden 2016 alussa. Modernin Kanuunan kolmen ensimmäisen näytelmän musiikki on myös julkaistu äänilevyillä.
Modernin Kanuunan ensimmäinen näytelmä oli "Pilkkaavat tinakellot – operaali moraalittomuuden ruhtinaasta", jonka ensi-ilta oli kesäkuussa 2000. Kuuden Porin näytännön lisäksi sitä esitettiin neljä kertaa Tampereen Teatteri Telakalla tammikuussa 2001. Moon Fog Prophet -yhtye äänitti näytelmän musiikin jo vuonna 1999, mutta italialainen Mellow Records julkaisi sen vasta lokakuussa 2002.
Myös "Perseoopperaksi" kutsuttua näytelmää esitettiin lokakuussa 2002 ja sen soundtrack-albumi ilmestyi seuraavana keväänä Fonal Recordsin julkaisemana. Surrealistisessa näytelmässä rakennusurakoitsija Le Feti rakentaa tuhokoneen eli valtavan perseen, mutta ei kuitenkaan pysty hallitsemaan sitä. Persettä rakentaneet työmiehet menettävät järkensä, koko kylän elämä suistuu raiteiltaan ja lopulta tuhokoneesta ilmestyy outoja olentoja tuonpuoleisesta.
"Kyseenalainen avaruusseikkailu: Murheenkapselista galleriaan ja asemalle" -näytelmän ensi-ilta oli marraskuussa 2003. Keväällä 2004 sitä esitettiin myös Turun TEHDAS Teatterissa ja Tampereen Telakalla sekä syyskuussa vielä Oranssi-klubilla Helsingissä. Helmi Levyt julkaisi näytelmän musiikin vuonna 2009.
Maaliskuussa 2007 ensi-iltaan tullut "Neljä ilmansuuntaa" toteutettiin yhteistyössä porilaisen Cont'akti teatterin kanssa, jonka tiloissa se myös esitettiin.
Modernin Kanuunan viides näytelmä sai ensi-iltana Annankatu 6:ssa tammikuussa 2010. Se tehtiin yhteistyössä helsinkiläisen Circus Maximuksen kanssa. Seuraavana syksynä näytelmää esitettiin myös Oulun Kesäaika päättyy -teatterifestivaalilla sekä Turun ylioppilasteatterissa. Kyseessä on absurdi tragikomedia, joka kertoo yhteisöään terrorisoivasta Rauni Reposaarelaista. Hän selviää murhayrityksestään pelkkää oljenkortta käyttäen ja alkaa sen jälkeen selvittää murhaajakandidaattinsa identiteettiä.
"Samurai Rauni Reposaarelaisen" elokuvaversion kuvaukset aloitettiin syksyllä 2012 ja Mika Rätön ohjaaman elokuvan on tarkoitus valmistua alkuvuonna 2016.
Giovanni Cernogoraz
Giovanni Cernogoraz (s. 27. joulukuuta 1982 Koper, Slovenia, Jugoslavia) on slovenialaissyntyinen kroatialainen trap-ampuja ja olympiavoittaja. 184 senttimetriä pitkä ja 80 kilogrammaa painava Cernogoraz edustaa Gusar Novigrad -seuraa.
Cernogoraz saavutti trapin olympiakultaa vuoden 2012 kesäolympialaisista Lontoosta ammuttuaan 146 kiekkoa. Kulta oli ensimmäinen istrialaisen urheilijan voittama olympiakulta sitten Mate Parlovin ja vuoden 1972 nyrkkeilykullan.
MM-kilpailuista Cernogorazilla on pronssia poikien trapista vuodelta 2002 Lahdesta ja joukkuetrapista Limasta 2013. EM-kilpailuitsa Cernogoraz on saavuttanut kolme kultaa, yhden hopean ja yhden pronssin. Välimeren kisoista hänellä on yksi pronssi.
Slovenian puolella syntynyt Cernogoraz on etniseltä taustaltaan istrianitalialainen. Hänellä on Kroatian kansalaisuuden lisäksi myös Italian kansalaisuus.
Luettelo Ruotsin merivoimien alusten nimistä (B)
Luettelo Ruotsin merivoimien alusten nimistä sisältää Ruotsin merivoimissa palveluksessa olleiden B kirjaimella alkaneiden alusten nimet. Luettelossa ei ole listattu saman nimisiä aluksia erikseen.
Pterodactyloidea
Pterodactyloidea oli esihistoriallinen lentoliskoihin kuulunut alalahko. Sitä esiintyi jurakaudelta liitukaudelle. Siihen kuuluvat lentoliskot olivat esimerkiksi nykyisin pois käytöstä jätettyyn alalahkoon "Rhamphorhynchoidea" kuuluneisiin verrattuna lyhyempiä ja niiden kaula ja pää oli pidempi. Myös niiden siivet olivat pitkät. Liskojen koko vaihteli paljolti. Lahkoon kuuluvia sukuja olivat "Pterodactylus, Pterodaustro, Ceradactylus, Dungaripterus, Pteranodon, Quetzalcoatlus, Tupuxuara, Istiodactylus" ja "Tapejara."
Mopsi Veromaa
Mopsi Veromaa (syntymänimeltään Virpi Maria Veromaa; s. 28. helmikuuta 1981 Helsinki) on suomalainen trap-ampuja. 176 senttimetriä pitkä Veromaa edustaa Sibbo Skyttegille -seuraa.
Veromaa voitti trapin tyttöjen maailmanmestaruuden Tampereella käydyissä MM-kilpailuissa vuonna 1999. Aikuisten tasolla Veromaa on ollut parhaimmillaan kuudes vuoden 2002 MM-kilpailuiden trapissa Lahdessa. Hän on osallistunut seitsemiin MM-kilpailuihin.
EM-kilpailuissa Veromaan paras sijoitus on niin ikään kuudes vuoden 2001 MM-kilpailuiden trapista Zagrebista. EM-kilpailuihin hän on osallistunut 12 kertaa. Maailmancupin osakilpailussa Veromaan paras sijoitus on yhdeksäs sija vuodelta 2002 Suhlin trap-kilpailusta.
Veromaan syntymänimi on Virpi Maria Veromaa, mutta häntä on kutsuttu jo pienestä pitäen Mopsiksi. Vuonna 1993 Veromaa vaihtoi nimensä virallisesti Mopsiksi.
Veromaa työskentelee postivirkailijana. Hänen valmentajinaan toimivat Kari Veromaa ja Satu Pusila.
Oh Jin-hyek
Oh Jin-hyek (, s. 15. elokuuta 1981 Yeonmu) on eteläkorealainen jousiampuja ja olympiavoittaja. 182 senttimetriä pitkä ja 100 kilogrammaa painava Oh edustaa NH Home Shopping -seuraa. Hänet tunnetaan lempinimellä "Tansan Dweji".
Oh saavutti henkilökohtaisen kilpailun olympiakultaa vuoden 2012 kesäolympialaisista Lontoosta. Tuo kulta oli Ohin uran ensimmäinen henkilökohtainen arvokisavoitto. Samoista olympialaisista hän voitti myös pronssia joukkuekilpailuista.
MM-kilpailuista Ohilla on kaksi joukkuekultaa, yksi sekajoukkuekulta sekä kaksi henkilökohtaista hopeaa. Vuonna 2013 Oh voitti maailmancupin kokonaiskilpailun. Aasian kisoista hänellä on yksi joukkuekulta, yksi henkilökohtainen kulta ja yksi joukkuepronssi.
Arcadia
Arcadia voi tarkoittaa ainakin seuraavia:
Leuris Pupo
Leuris Pupo Requejo (s. 9. huhtikuuta 1977 Holguín) on kuubalainen pistooliampuja ja olympiavoittaja. Pupo on 168 senttimetriä pitkä ja painaa 85 kilogrammaa. Hän kilpailee 25 metrin olympiapistoolissa ja edustaa La Habana -seuraa.
Pupo voitti 25 metrin olympiapistoolista olympiakultaa vuoden 2012 kesäolympialaisista Lontoosta. Finaalin tulos 34 oli silloinen maailmanennätys ja myös nykyinen olympiaennätys. Pupo on osallistunut neljiin kesäolympialaisiin vuosina 2000, 2004, 2008 ja 2012. Vuonna 2000 hän oli 25 metrin olympiapistoolin yhdeksäs, vuonna 2004 seitsemäs ja vuonna 2008 niin ikään seitsemäs.
Pupo on voittanut yhden ammunnan maailmancupin osakilpailun, vuonna 1998 Buenos Airesissa. Hän on ollut kerran toinen ja kerran kolmas.
Simo Tarpila
Simo Antero Tarpila (s. 8. huhtikuuta 1935 Tampere) on suomalainen lääkäri ja professori emeritus.
Tarpilan vanhemmat olivat isännöitsijä Viljo Olavi Tarpila ja Helvi Hopiavuori. Hän avioitui 1961 kosmetologi Tuula Irmeli Soinin kanssa. Tarpila tuli ylioppilaaksi Oriveden yhteiskoulusta 1954 ja valmistui lääketieteen lisensiaatiksi 1962.
Tarpila oli sisätautiopin dosentti Helsingin yliopistossa 1977–2000. Tarpilan mukaan pellava on hyvä terveellisten elintarvikkeiden lähde. Tarpila on erilaisia ravintolisiä pellavasta valmistavan Neomed Oy:n hallituksen puheenjohtaja.
Tarpila
Tarpila tarkoittaa muun muassa seuraavia:
Johannes Brotherus
Johannes Brotherus (s. 25. lokakuuta 1997 Helsinki) on suomalainen näyttelijä ja laulaja.
Brotherus on näytellyt muun muassa elokuvissa "Betoniyö" (2013), "Ollaan vapaita" (2015) ja "Kätilö" (2015). Hän on näytellyt myös Ylen televisiosarjoissa "Koukussa" ja "Kynsin hampain".
Brotheruksen vanhemmat ovat tanssija-koreografi Hanna Brotherus ja muusikko Antti Ikonen. Hänellä on kolme sisarusta: Amos, Elsa ja Robert. Veljiensä Amoksen ja Robertin kanssa hänellä on Brotherus Brothers -yhtye. Brotherus on myös Kuumaa-yhtyeen laulusolisti.
Brotherus vierailee Ollaan vapaita-elokuvan soundtrackilla jossa hän esittää kappaleen Suurmies.
Brotherus on omien musiikkiprojektiensa lisäksi säveltänyt musiikkia myös elokuviin, mainoksiin, Suomen Kansallisteatterin esityksiin ja äitinsä Hannan tanssiteoksiin, esimerkiksi Johannes ja Hanna ovat tehneet yhdessä HIMO-tanssiteoksen.
Brotherus on soittanut viulua ainakin Mikko Kuustosen levyllä Agricolankatu 11.